BASES PARA PARTICIPACIÓN NOS POSTOS DAS FESTAS PRE FIN DE ANO 2023 DE CHAPELA E REDONDELA VILA
ADMINISTRACIÓN LOCAL — Municipal — Redondela (Subvencións e axudas, 22/12/2023)

O Concello de Redondela, dentro do programa de festas do ano 2023, organiza dúas festas Pre Fin de Ano que se van celebrar o 29 de decembro de 2023 en Chapela, na zona da piscina de Chapela, e o 30 de decembro de 2023 en Redondela vila, no Campo da Feira, e que contarán con actuacións e teñen previsto a venda de produtos de alimentación e bebidas. As presentes bases establécense coa finalidade de regular o proceso de organización e realización das Festa Pre Fin de Ano Chapela e Redondela 2023, garantindo os principios de publicidade, transparencia, obxectividade, igualdade e non discriminación, e entenderanse aceptadas integramente unha vez presentada a solicitude de participación. A Festa Pre Fin de Ano Chapela 2023 celebrarase na zona da piscina de Chapela o venres día 29 de decembro de 2023. A Festa Pre Fin de Ano Redondela vila 2023 celebrarase no Campo da Feira de Redondela o sábado día 30 de decembro de 2023. Inicialmente o número total de postos será dun máximo de 3 postos en Chapela e un máximo de 4 postos en Redondela vila cunhas dimensións de seis metros lineais, quedando suxeitos a posibles modificacións. A distribución dos postos levarase a cabo pola concellería responsable da área na procura do beneficio do conxunto do evento. Concederase un posto por solicitante en cada unha das festas Pre Fin de Ano. Poderán presentar a solicitude para participar na Festa Pre Fin de Ano Chapela 2023 e na Festa Pre Fin de Ano Redondela 2023 todas aquelas persoas físicas ou xurídicas que reúnan, como mínimo, os seguintes requisitos: As persoas físicas ou xurídicas interesadas presentarán as solicitudes no rexistro de entrada do Concello de Redondela dirixidas á Alcaldesa ou a través de calquera das formas sinaladas no artigo 16.4 da Lei 39/2015, do 1 de outubro, do procedemento administrativo común das administracións públicas no modelo normalizado que se facilitará no propio rexistro. Para o caso das persoas xurídicas, e de acordo co recollido no artigo 14.2. a) da Lei 39/2015, do 1 de outubro, de procedemento administrativo común das administracións públicas, a presentación e tramitación farase exclusivamente por medios electrónicos a través da sede electrónica do Concello de Redondela, debendo proceder a súa sinatura a través dos mecanismos admitidos na sede electrónica ( https://redondela.sedelectronica. gal ). No caso de que as entidades acheguen a súa solicitude en papel, requirirase a súa corrección mediante a súa presentación electrónica, considerando coma data de presentación da solicitude aquela na que tivese realizado a corrección e que deberá realizarse dentro do prazo que se recolle na base seguinte. Se as persoas solicitantes non reunisen os requisitos esixidos nestas bases e no resto da normativa de aplicación, requiriráselle para que emende as deficiencias en dez días, con indicación expresa de que se non o fixese, teráselle por desistido na súa solicitude despois da correspondente resolución, de acordo co disposto no artigo 68 da Lei 39/2015, do 1 de outubro, do procedemento administrativo común das administracións públicas. Para o caso das persoas xurídicas, as notificacións serán electrónicas a través da sede electrónica do Concello de Redondela enviándose á conta de correo electrónico que conste na solicitude. Estas notificacións entenderanse practicadas no momento en que se produza o acceso ao seu contido. A notificación entenderase rexeitada cando transcorresen dez días naturais dende a posta a disposición da notificación sen que se acceda ao seu contido. As solicitudes presentaranse no modelo normalizado aprobado polo Concello, no que constarán os seguintes datos: As persoas participantes presentarán a seguinte documentación: O prazo de solicitude é de 5 días hábiles contados a partir do día seguinte á publicación destas bases no Boletín Oficial da Provincia de Pontevedra. Estas Bases publicaranse na páxina web do Concello de Redondela ( www.redondela. gal ) e no taboleiro electrónico, onde se poderá descargar a documentación necesaria para realizar a inscrición. Tras avaliar as solicitudes presentadas en prazo, a Alcaldía adxudicará provisionalmente os postos tendo en conta os seguintes criterios: Unha vez presentada a documentación, a Alcaldía ditará resolución definitiva adxudicando os postos a cada solicitante. Estas autorizacións son intransmisibles. O Concello de Redondela encargarase da: As persoas participantes terán as seguintes obrigas: O Concello terá a facultade de poder prohibir a venda de certos produtos que considere inadecuados, inaxeitados ou que non concorden coa temática ou filosofía do evento. O Concello resérvase o dereito de modificar cando considere conveniente as datas, o horario ou a distribución dos postos. O Concello resérvase a facultade de inspeccionar o ben obxecto de autorización para garantir que o mesmo é usado de acordo cos termos da autorización. O Concello poderá deixar sen efecto a celebración da Festa Pre Fin de Ano Chapela 2023 e da Festa Pre Fin de Ano Redondela 2023 por causas de forza maior ou que o número de participantes non sexa o suficiente para a súa celebración ou por mor das inclemencias meteorolóxicas, ou por dárense as condicións recollidas no apartado cuarto do artigo 92 da Lei 33/2003, do 3 de novembro, do patrimonio das administracións públicas. Todo isto sen dereito a indemnización. A participación no evento implica, para todas as persoas participantes, a aceptación expresa das presentes Bases.